open-index/open-wikipedia-markdown huggingface dataset:
Henri Laame

**Henri Joseph Gedein Laame** (født 31. januar 1891, død 1966) var en belgisk rytter som deltok i de olympiske leker OL 1920 i Antwerpen og OL 1928 i Amsterdam.

Laame vant en olympisk sølvmedalje under OL 1920 i Antwerpen. Han var med på det belgiske laget som kom på andreplass i lagkonkurransen i sprangridning bak Sverige. Det belgiske laget besto av André Coumans på hesten «Lisette», Laame på «Biscuit», Herman de Gaiffier d’Hestroy på «Miss» og Herman d'Oultromont på hesten «Lord Kitchener».
 
## OL-medaljer
* 1920  Antwerpen -  Sølv i hestesport, sprangridning lag  Belgia

## Eksterne lenker
*
Alex Yoong

**Alexander Charles Loong Yoong ** (født 20. juli 1976 i Kuala Lumpur, Malaysia) er en malaysisk racerfører. Han deltok i 18 Formel 1-løp for Minardi i  og . 

Før Italias Grand Prix 2001 overtok han setet til Tarso Marques hos Minardi, og før -sesongen fikk han fast sete hos samme team. Han fikk australeren Mark Webber som lagkamerat. I Australias Grand Prix 2002 oppnådde Yoong sitt beste resultat i Formel 1, hvor han endte på syvendeplass, kun én plassering unna poeng og tre runder bak vinneren Michael Schumacher, mens Webber tok sine første poeng med en femteplass. I løpet av sesongen klarte ikke Yoong å måle seg opp mot Webber, og Yoong klarte ikke å kvalifisere seg for San Marinos, Storbritannias og Tysklands Grand Prix etter å ha satt rundetider som oversteg 107%-regelen. Dette førte til at han ble erstattet av Anthony Davidson for Ungarns og Belgias Grand Prix, etter at Minardis tiltenkte førstevalg Justin Wilson var for stor for deres bil. Yoong returnerte før Italias Grand Prix, hvor han fullførte på 13. plass. Etter sesongen var hans Formel 2-karriere over.

### Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

**Noter til tabellen:**
*  - European-motoren var en Cosworth VJ Zetec-R. Bare navnet var endret.

## Se også
* Liste over Formel 1-førere
## Referanser


## Eksterne lenker
* 
*
Georg Streitberger

**Georg Streitberger** (født 26. april 1981 i Zell am See) er en østerriksk tidligere alpinist.

Han markerte seg for alvor i internasjonal sammenheng da han tok gull i storslalåm i junior-VM 2000 i Québec.  Tre uker senere debuterte han i verdenscupen med å bli nr. 24 i storslalåmrennet i Bormio.

Deretter tok det over fire år før han kjørte sitt neste verdenscuprenn. Han fikk fast plass på det østerrikske landslaget etter sammenlagtseieren i europacupen 2003/04. Han fikk 33 verdenscupplasseringer blant de ti fremste og ti pallplasser. Den 2. mars 2008 kunne han feire sin første seier, da han vant super-G-rennet i Kvitfjell.

## Verdenscupseire

## Referanser


## Eksterne lenker
* 
*
Elaine Davidson

**Elaine Davidson** er ifølge Guinness rekordbok verdens mest piercede kvinne.

Davidson ble offisielt undersøkt av Guinness rekordbok i mai 2000. Hun hadde da 462 piercinger, av dem var 192 i ansiktet. I august 2001 ble hun vurdert på ny, og hadde 720 piercinger. Etter en opptreden på Edinburgh-festivalen i 2005, skrev The Guardian at hun nå hadde 3&nbsp;950 kroppspiercinger.

Hun har flere piercinger i kjønnsorganet enn på noen annen plass på kroppen. Den totale vekten av smykkene hennes er vurdert til rundt 3 kg. I mai 2008 hadde Davidson totalt 5&nbsp;955 piercinger.

Hun påstår at hun verken drikker eller bruker narkotiske midler.

## Sitater
* *Jeg liker smerte, jeg elsker smerte.*
* *Folk ønsker ofte å bare se på meg eller ta på meg, noen ønsker til og med å kysse meg.*

## Referanser


## Eksterne lenker
* 
* Elaine Davidson i Govan Folk
Mandalay (dikt)

**«Mandalay»** er et dikt av Rudyard Kipling. Det ble først utgitt i diktsamlingen *[[Barrack-Room Ballads]]* i 1892. Diktet handler om en engelsk soldat som drømmer seg tilbake til sin tid i Mandalay, hovedstaden i den forhenværende britiske kolonien Burma, mens han minnes sin burmesiske kjæreste.

## I populærkulturen
I 1907 satte Oley Speaks musikk til diktet og skapte en slager.

I Norge er diktet udødeliggjort av Julius Hougen, som sang den i en opprinnelig dansk oversettelse av Kai Friis Møller til melodi av Erling Winkel. Diktet ga også inspirasjon til sangen «Lille Jensen drar til Mandalay», som Reidar Anthonsen skrev teksten til og som Rolf Just Nilsen framførte.

### Innspillinger (utvalg)
*Julius Hougen med trio akk. Innspilt i Oslo 3. juni 1948. Opprinnelig utgitt på 78-platen Musica A-8349, gjenutgitt på Lirekascd'N No. 11 – De Gamle Melodier 1939-49, Nidelven Grammofon NCD 9905
*Arild Berggren med Musica kabaretorkester, dir.: Egil Monn-Iversen. Arr.: Egil Monn-Iversen. Utgitt på 78-platen Musica A&nbsp;5070 i 1954.
*Lulu Ziegler med orkester. Utgitt på singlen Odeon ND&nbsp;7193.

## Eksterne lenker
* The Kipling Society: «Mandalay»  (besøkt 16. juni 2012)
* «Mandalay», engelsk tekst på *Wikisource*
Brandsnutane

**Brandsnutane** er et fjell i Bykle kommune i Agder og Tokke kommune i Telemark. Det ligger nord og øst for Øystre Brandsvatnet og har flere toppunkter. Det høyeste ligger i Bykle, rundt 100 meter vest for fylkesgrensa, og har en høyde på 1&nbsp;496 meter over havet. Dette er det nest høyeste fjellet i Agder av fjellene med primærfaktor på minst 50 meter. En kilometer øst for fylkesgrensa, i Tokke kommune, ligger den nest høyeste toppen, som er på 1&nbsp;480 moh.

## Se også
* Fjell i Aust-Agder

## Referanser
No Independence Before Majority African Rule

**No Independence Before Majority African Rule** (**NIBMAR**) var politikken ført av Det britiske imperiet som sa at en koloni ikke ville bli gitt uavhengighet før man innførte flertallsstyre i kolonien. Dette var for å hindre et hvitt minoritetsstyre.

Denne politikken ble særlig viktig under Rhodesias selvstendighetsprosess. Den britiske statsministeren Harold Wilson ble presset til å oppta denne politikken under en konferanse i London. Wilson var opprinnelig ikke tilhenger av politikken, men Leaster Parson, statsministeren i Canada, fremsatte en resolusjon som forpliktet Wilson til NIBMAR. Pearson uttalte senere: «I wasn't sure whether I was being asked to commit polygamy or incest, but whatever it was, I did it» («*Jeg var ikke sikker på om jeg ble bedt om å begå incest eller polygami, men hva det enn var, gjorde jeg det*»).

## Kilder
* *Good, Robert C. (1973). U.D.I.: the International Politics of the Rhodesian Rebellion. Princeton University Press.*
EM i friidrett 1954 – 200 meter kvinner

Dette er de offisielle resultatene for øvelsen **200 meter damer** ved EM i friidrett 1954 i Bern, Sveits.

Anne-Lise Thoresen representerte Norge, men gikk ikke videre fra kvalifiseringen.
__TOC__
## Finalen

## Kvalifisering (norsk deltager)
  

## Eksterne lenker
* Norske EM-deltakere
Carl Green

**Carl Green** (født 1. januar 1894, død 1. september 1962) var en svensk rytter som deltok i de olympiske leker OL 1920 i Antwerpen.
 
Green vant en olympisk bronsemedalje i hestesport under sommer-OL 1920 i Antwerpen. Han var med på det svenske laget som kom på tredjeplass i lagkonkurransen i voltige bak Belgia og Frankrike. De andre rytterne på det svenske laget var Anders Mårtensson og Oskar Nilsson. I den individuelle konkurransen i voltige ble Green nummer tretten.

## OL-medaljer
* 1920  Antwerpen -  Bronse i hestesport, voltige lagkonkurranse  Sverige

## Referanser


## Eksterne lenker
*
Kaldafjellet

**Kaldafjellet** er et fjell i Suldal kommune i Rogaland og Bykle kommune i Agder. Den nest høyeste toppen på 1&nbsp;452 moh utgjør grensepunkt mellom Rogaland og Agder. Den høyeste på 1&nbsp;480 meter over havet ligger i Rogaland noe lenger vest, og er det 18. høyeste fjellet i fylket av fjellene med primærfaktor på minst 50 meter.

## Se også
* Fjell i Rogaland
* Fjell i Aust-Agder

## Fotnoter



## Referanser
5PÅ!

***5PÅ!*** var en spørrekonkurranse på NRKs distriktsradiostasjoner og i NRK Fjernsynet. Deltagerne var lag av femteklassinger fra skoler rundt om i Norge, med tre personer pr. lag. Programmet gikk fra 1988 (på TV fra nyåret 1989) til våren 1999. Ideen til programmet var hentet fra Sverige.

Alle landets skoler ble invitert til å delta, men bare 16 skoler i hvert fylke ble trukket ut. Det ble først kåret en fylkesmester i hvert fylke etter konkurranser på radio, før disse gikk videre til den landsdekkende runden på fjernsyn. Vinnerlaget fikk en pengepremie på  kroner, som tilfalt klassen som helhet.

Programleder for fjernsynsdelen var de første årene Andreas Lunnan, før Hans-Petter Jacobsen senere overtok. Yngvil Kiran var dommer, mens Robert Øfsti var ansvarlig for å lage spørsmålene. De senere årene fikk Øfsti selskap av Marte Mørkved-Romstad og Bo Lilledal Andersen i utarbeidelsen av spørsmålene.

TV-delen av *5PÅ!* fikk tidvis svært gode seertall, og i første sesong på TV hadde programmet omtrent 1,5 millioner seere.

## Vinnere
Følgende skoler vant den landsdekkende konkurransen på fjernsyn (listen er ikke komplett):

*1989: Vigrestad skule fra Hå kommune i Rogaland
*1990: Bolteløkka skole fra Oslo
*1991: Hovinhøgda skole fra Fet kommune i Akershus
*1992: Beito skule fra Øystre Slidre kommune i Oppland
*1993: Haga skole fra Vestfold
*1994: Korsvoll skole fra Oslo
*1995: Nøklevann skole fra Oslo
*1996: Førland skule fra Tysvær

## Se også
*Klassequizen

## Referanser


## Eksterne lenker
*
Rhodesias unilaterale uavhengighetserklæring

**Rhodesias unilaterale uavhengighetserklæring**, på engelsk kalt **Unilateral Declaration of Independence** (**UDI**), ble signert 11. november 1965 og erklærte Rhodesia uavhengig fra Storbritannia. Erklæringen ble utarbeidet under ledelse av Ian Smith som tilhørte partiet Rhodesian Front, som var motstander av flertallsstyre i den daværende britiske kolonien. Selv om Rhodesia erklærte seg uavhengig fra Storbritannia, ønsket man dronning Elizabeth II som fortsatt statsoverhode. Den britiske regjeringen og Samveldet av nasjoner fordømte erklæringen som ulovlig. Dagen etter signeringen vedtok FNs sikkerhetsråd resolusjon 216 som fordømte uavhengighetserklæringen som «skapt av en rasistisk minoritet». Økonomiske sanksjoner ble innført samme år. Disse var virksomme inntil 1980 og ble også utvidet til å gjelde kulturelle og sportslige arrangementer.

Rhodesia gikk i en kort periode fra 1979 til 1980 tilbake til britisk styre, før kolonien ble til den uavhengige republikken Zimbabwe i 1980. 

## Signaturer
Tolv regjeringsmedlemmer signerte erklæringen:
# Ian Smith (statsminister)
# Clifford Dupont (Utenriksminister og assisterende statsminister) 
# John Wrathall (Finans- og postminister) 
# Des Lardner-Burke (Justisminister) 
# Jack Howman (Turist- og informasjonsminister)
# James Graham, 7th Duke of Montrose (Landbruksminister) 
# George Rudland (Handels-, industri- og utviklingsminister).
# William Harper (Minister of Internal Affairs and Public Service)
# A.P. Smith (Minister of Education) 
# Ian McLean (Sosial-, helse- og arbeidsminister) 
# Jack Mussett (Bolig- og lokalstyreminister) 
# Phillip van Heerden (Minister for gruver, land og vannutvikling).

I tillegg var det fire «juniormedlemmer» av regjeringen til stede som ikke signerte erklæringen. Disse var Ian Dillon, Lance Smith, Andrew Dunlop og P.K. van der Byl.

Alle regjeringsmedlemmene som var til stede under signeringen ble i 1970 tildelt utmerkelsen *[[Independence Decoration (Rhodesia)|Independence Decoration]]* for å ære begivenheten.

## Referanser


## Eksterne lenker
* Britiske reaksjoner til erklæringen, 11. november 1965
* BBC-reportasje av Peter Niesewand om Rhodesias erklæring som uavhengig republikk, 2. mars 1970
EM i friidrett 1958 – 200 meter kvinner

Dette er de offisielle resultatene for øvelsen **200 meter damer** ved EM i friidrett 1958 i Stockholm, Sverige.

Norge var ikke representerte i øvelsen.
 __TOC__
## Finalen


## Eksterne lenker
* Norske EM-deltakere
Snjoheinuten

**Snjoheinuten** er et fjell i Bykle kommune i Agder. Det har en høyde på 1&nbsp;439 meter over havet og er det 6. høyeste fjellet i Aust-Agder av fjellene med primærfaktor på minst 50 meter.

## Se også
* Fjell i Aust-Agder

## Referanser
Roger Moeremans d’Emaüs

**Louis Roger Moeremans d'Emaüs** (født 12. juni 1890, død 19. mars 1975) var en belgisk rytter som deltok i de olympiske leker OL 1920 i Antwerpen.

Moeremans d'Emaüs vant en olympisk bronsemedalje i hestesport under OL 1920 i Antwerpen. Han var med på det belgiske laget som kom på tredjeplass i lagkonkurransen i feltritt, bak Sverige og Italia. Det belgiske laget besto av Jules Bonvalet på hesten «Weppelghem», Oswald Lints på «Martha», Jacques Misonne på «Gaucho» og Moeremans d’Emaüs på hesten «Sweet Girl». Han kom på fjerdeplass i den individuelle konkurransen i feltritt og ble nummer sju i sprangridning med hesten «Sweet Girl».

## OL-medaljer
* 1920  Antwerpen -  Bronse i hestesport, feltritt lag  Belgia

## Referanser


## Eksterne lenker
*
FNs sikkerhetsråds resolusjon 216

**[[FNs sikkerhetsråd]]s resolusjon 216** ble vedtatt av FNs sikkerhetsråd 12. november 1965, dagen etter at den britiske kolonien Rhodesia hadde erklært sin uavhengighet fra Storbritannia. Resolusjonen ble vedtatt med ti mot null stemmer. Et medlem, Frankrike, avsto fra å stemme.

I resolusjonens to avsnitt vedtok sikkerhetsrådet å:
#fordømme Rhodesias unilaterale uavhengighetserklæring som «skapt av en rasistisk minoritet».
#be alle stater om å nekte å anerkjenne det «ulovlige, rasistiske mindretallsstyret» i Rhodesia.

Resolusjon 216 ble fullt av resolusjon 217 den 20. november hvor sikkerhetsrådet videre utarbeidet sin fordømmelse av mindretallsstyret og foreslå metoder å gripe av krisen på.

## Kilder
* Wikisource

## Eksterne lenker
* UNSC Resolution 216
Even Hole

**Even Hole** (født 1957) er en norsk tidligere alpinist. Han representerte idrettslaget Breim IL.

Hole var en de beste norske alpinistene på 1980-tallet. Hans beste øvelse var utfor, men i sesongen 1979&ndash;1980 ble han nummer 3 i kombinasjonen utfor/slalåm. Han er fem ganger norsk mester

Etter endt karriere ble Hole trener, og tok over det norske kvinnelandslaget. Han var trener for det norske landslaget under VM i Morioka i Japan i 1993 da Astrid Lødemel fra Voss tok sølv i utfor og bronse i super-G.

Han har startet egen alpin cup, kalt Even Hole cup, på Breimsbygda Skisenter på Utvikfjellet. Arrangementet arrangeres av Breimsbygda IL.

Holes historie er fortalt i boka «50 idrettsheltar frå Sogn og Fjordane», fra 2017, av NRK-journalist Rune Fossum Lillesvangstu.

## Se også
* Liste over kjente elever ved Firda videregående skole

## Referanser


## Eksterne lenker
* 
* nrk.no: Fylkesleksikon: biografi
* Førde Sport på Facebook
FNs sikkerhetsråds resolusjon 217

**[[FNs sikkerhetsråd]]s resolusjon 217**, vedtatt 20. november 1965, slo fast at situasjonen som oppstå i kjølvannet av Rhodesias unilaterale uavhengighetserklæring var ekstremt alvorlig og at den britiske regjeringen burde sette en stopper for den fordi den utgjorde en fare for internasjonal fred og sikkerhet. Sikkerhetsrådet ba også alle land om ikke å anerkjenne hva rådet kalte «den ulovlige myndigheten» og ikke opprettholde diplomatiske reaksjoner med Rhodesia. Det ba også alle land om å kutte økonomiske bånd med landet.

## Eksterne lenker
* Wikisource
Oro jaska beana

**«Oro jaska beana»** (*«ti stille, hund!»*) var det norske bidraget og vinnersangen i Melodi Grand Prix junior 2008.

Sangen er skrevet og ble fremført av The BlackSheeps med vokalisten Agnete Kristin Johnsen, bassist Alexander Touryguin, trommeslager Viktoria Eriksen og gitarist Emelie Nilsen.

Teksten er på norsk og nordsamisk. Sangen handler om en hund som er så tykk og usunn at den til slutt blir syk. Sangen slutter med at matmora skriker «Čuoččas bajás ja ruohta» («reis deg og løp!») og «Jienát veahá beana» («gi litt lyd fra deg!»).

## Referanser


## Kilder
*NRK (teksten)
*NRK (om bandet)
Felix von Heijden

**Herman Carel Felix Clotilde von Heijden** (født 11. april 1890 i Weerselo, død 17. november 1982 i Boxtel) var en nederlandsk fotballspiller som deltok i de olympiske leker 1920 i Antwerpen.

Von Heijden var med på det nederlandske fotballaget som kom på tredjeplass i den olympiske fotballturneringen under OL 1920 i Antwerpen. Det var fjorten lag som deltok i fotballturneringen som ble avviklet i perioden 28. august til 5. september 1920. Belgia og Tsjekkoslovakia møttes i finalen på olympiastadion i Antwerpen. Belgia ledet kampen med 2-0 i slutten av første omgang da spillerne fra Tsjekkoslovakia forlot banen i protest mot dommeren. Tsjekkoslovakia ble diskvalifisert og Belgia ble olympiske mestere i fotball.

Nederland som hadde tapt semifinalen til Belgia med 0-3 fikk da en mulighet å spille om sølvmedaljene. De fikk møte Spania i en sølvfinale, Spania som hadde tapt kvartfinalen til Belgia fikk etter at Tsjekkoslovakia ble diskvalifisert og Frankrike, som tapte semifinalen mot Nederland, hadde reist hjem en mulighet til å spille om sølvplassen. Spania vant over Sverige med 2-1 og over Italia med 2-0 og var dermed kvalifisert til å møte Nederland i en kamp om sølvmedaljene.

Nederland tapte sølvfinalen til Spania med 1-3 som ble spilt på olympiastadion i Antwerpen 5. september 1920.

## OL-medaljer
*  1920  Belgia - Bronse i fotball  Nederland

## Referanser


## Eksterne lenker
*
Steinheii

**Steinheii** er et fjell i Bykle kommune i Agder. Fjellet har to topper med en høyde på 1&nbsp;421 meter over havet som begge er blant de 10. høyeste fjellene i fylket av fjellene med primærfaktor på minst 50 meter.

## Se også
* Fjell i Aust-Agder

## Referanser
René Guyot

**René Guyot** (født 1882, død ukjent) var en fransk skytter som deltok i de olympiske leker 1900 i Paris.

Guyot vant en olympisk sølvmedalje skyting under OL 1900 i Paris. Han kom på andreplass i trapkonkurransen bak sin landsmann Roger de Barbarin. Det var 31 deltakere fra tre nasjoner; 29 franske og en fra Storbritannia og en fra Romania. Konkurransen ble avviklet i perioden 15. til 17. juli 1900.

## OL-medaljer
* 1900  Paris -  Sølv i skyting, trap

## Referanser


## Eksterne lenker
*
The Fugitive

**The Fugitive**, **The Fugitives**, **Fugitive** eller **Fugitives** kan vise til:

## Kunst, underholdning og media
### Filmer
* ''The Fugitive'' (1910), en amerikansk stumfilm fra 1910 regissert av D. W. Griffith
* ''Fugitives'' (film), en amerikansk film fra 1929 regissert av William Beaudine   
* *[[Flyktningen]]*, originaltittel *The Fugitive*, en amerikansk film fra 1947 med Henry Fonda og Dolores del Río
* ''Jaget'' (film), originaltittel *The Fugitive*, en amerikansk film fra 1993 med Harrison Ford og Tommy Lee Jones, basert på TV-serien

### Fjernsyn
**[[Jaget]]*, originaltittel *The Fugitive*, en amerikansk drama- og kriminalserie fra 1960-årene med David Janssen, samt en nyversjon fra 2000
* «The Fugitive» (*The Twilight Zone*), en episode av den amerikanske antologiserien *The Twilight Zone*
* ''The Fugitives'' (TV-serie), en britisk barneserie fra 2005

### Litteratur
* Fugitives (diktere), en amerikansk litteratursirkel ved Vanderbilt University i 1920-årene; som utgav det litterære magasinet *The Fugitive*
* *[[Uten Albertine]]* eller *La Fugitive*, det sjette volumet av Marcel Prousts *[[På sporet av den tapte tid]]*

### Musikk
* ''The Fugitive'' (album), et musikkalbum fra 1983 av Tony Banks
* «The Fugitive» (sang), en sang av Iron Maiden
* The Fugitives (band), et amerikansk rockeband fra 1960-årene
* «Fugitive» (sang), en sang av David Gray
* «The Fugitive» (sang), en sang av Merle Haggard
Harold Mahony

**Harold Segerson Mahony** (født 13. februar 1867 i Edinburgh, død 27. juni 1905) var en britisk tennisspiller som deltok i de olympiske leker 1900 i Paris.

Mahoney vant tre olympiske medaljer i tennis under OL 1900 i Paris. Han tok sølv i single, han tapte singlefinalen til sin landsmann Lawrence Doherty og i   mixeddouble sammen med franske Hélène Prévost. I doubleturneringen for menn kom han på tredjeplass sammen med Arthur Norris, de tapte semifinalen mot brødrene Reginald og Lawrence Doherty som siden vant finalen og ble olympiske mestere.

## OL-medaljer
* 1900  Paris -  Sølv i tennis, single menn
* 1900  Paris -  Sølv i tennis, mixeddouble (Frankrike/Storbritannia)
* 1900  Paris -  Bronse i tennis, double 

## Grand Slam-titler
*  **[[Wimbledon (tennis)|Wimbledon]]:**
** Single menn: 1896 (han beseiret Wilfred Baddeley med  6-2, 6-8, 5-7, 8-6, 6-3 i finalen)

## Referanser


## Eksterne lenker
*
Vedran Ćorluka

**Vedran Ćorluka** (født 5. februar 1986) er en kroatisk fotballtrener og tidligere fotballspiller som er assistenttrener for .

## Klubbkarrieren
### Dinamo Zagreb
Ćorluka startet sin karriere som 8-åring på Balkan for ett av det krigsherjede områdets størstsatsende fotballag – Dinamo Zagreb. Allerede her skal han ha vist et talent få av Kroatias speidere og fotballkjennere hadde sett maken til. En del år senere, nærmere bestemt i 2003, ble han tilbudt en proffkontrakt av klubben som han skrev under på. Etter en start med lite førstelagsfotball (grunnet alderen på kun 17 år), blant annet med et låneopphold nede i divisjonssystemet, begynte han å vise sitt fulle potensial. 

### Manchester City
Ćorluka ble i 2007 kjøpt til Premier League-laget Manchester City. Her spilte han 35 kamper i 2007/08-sesongen og tre kamper i starten av neste sesong.

### Tottenham og Bayer Leverkusen
På tampen av overgangsvinduet sommeren 2008 ble han kjøpt til et stortsatsende Tottenham, klubben som tidligere samme vindu hadde hentet inn hans beste landslagskamerat Luka Modrić. Under kampen mot Stoke 19. oktober 2008 satte målvakten Heurelho Gomes kne i Ćorlukas ansikt i en utrusninger, og den kroatiske landslagsspilleren ble liggende tilsynelatende livløs på matta. Han ble etterhvert sendt til sykehus, der ingen alvorlig skade ble påvist. I januar 2012 ble Ćorluka utleid til Bundesliga-klubben Bayer Leverkusen for resten av sesongen.

### Lokomotiv Moskva
27. juni 2012 offentliggjorde Lokomotiv Moskva at de hadde kjøpet Ćorluka fra Tottenham. Kjøpet kom i kjølvannet av at kroaten Slaven Bilić hadde overtatt som trener i Lokomotiv. Ćorluka scoret i sin debutkamp for det russiske laget.

## Landslagskarrieren
Ćorluka spilte i perioden 2005–2006 ni kamper med det kroatiske landslagsemblemet på trøya for U21-landslaget. Allerede tidlig på høsten 2006 fikk han prøve seg på A-landslaget borte mot Italia. 

Ćorluka var også med i Kroatias tropp under EM i Østerrike og Sveits i 2008, der de røk ut i straffekonkurranse mot Tyrkia i kvartfinalen. Han var igjen i den kroatiske troppen til EM 2012 og VM 2014.

Han ble tatt ut i s EM-tropp til EM i Frankrike 2016.

Han ble tatt ut i s tropp til VM i fotball 2018 i Russland.

## Referanser


## Eksterne lenker
*
Faith Hill

**Faith Hill** (født Audrey Faith Perry 21. september 1967 Ridgeland, Mississippi) er en amerikansk country-sanger.

6. oktober 1996 giftet seg hun med Tim McGraw, som også er en amerikansk country-sanger. De har barna Gracie Katherine (født 5. mai 1997), Maggie Elizabeth (født 12. august 1998 og Audrey Caroline (født 6. desember 2001).

Hun er adoptert og hennes fosterforeldre heter Edna og Ted Perry.

Hennes sang «There You'll Be» var soundtrack til filmen Pearl Harbor fra 2001.

Hun hadde en rolle i filmen The Stepford Wives fra 2004.

## Diskografi

### Album
* 1993 – *Take Me As I Am*
* 1995 – *It Matters to Me*
* 1998 – *Faith*
* 1999 – *Breathe*
* 2001 – *There You'll Be: The Best of Faith Hill*
* 2002 – *Cry*
* 2005 – *Fireflies*
* 2007 – *The Hits*
* 2008 – *Joy to the World*
* 2017 – *The Rest of Our Life* (med Tim McGraw)

## Utmerkelser

## Referanser


## Eksterne lenker
* 
* 
* 
*
Mikael Agricola

**Mikael Olavi Agricola** (født cirka 1507 i Torsby, Pernå sogn i østre Nyland, død 9. april 1557 i Nykyrka sogn ved Viborg) var en finsk reformator, biskop i Åbo stift som er blitt kalt det finske skriftspråkets far. 

## Liv og virke
### Bakgrunn
Mikael Agricola var sønn til en nylandsk bonde. Hans skolegang begynte i Viborg. 

### Protestant
Han gikk tidlig over til protestantismen og ble 1529 sekretær for biskop Martin Skytte i Åbo stift. Han studerte teologi og språk i Wittenberg for både Martin Luther og Philipp Melanchthon i perioden 1536-1539. Etter å ha uteksaminiert som magister, vendte han tilbake til Åbo for å bli rektor ved Åbo katedralskole hvilket han var fram til 1548 da han tok arbeid som biskop Skyttes assistent fram til dennes død i slutten av 1550-årene. 

### Luthersk biskop av Åbo
I 1554 tilsattes han som biskop i Åbo stift og ble dermed Finlands første protestantiske biskop.

Han kalles ofte det finske skriftspråkets far da han publiserte de første trykte bøkene på finsk. Disse ni bøker tryktes i kungliga boktryckeriet i Stockholm i perioden 1543-1552. Den første boken var *Abckiria*, hvilket var en liten ABC-bok. Siden fulgte den cirka 900 sider tykke bønneboken *Rucouskiria* fra 1544, siden hans oversettelse av Det nye testamentet, *Se Wsi Testamenti*, fra 1548 og Davids psalmer 1551&ndash;1552 til finsk 

Han gav også ut Luthers lille katekisme. Han baserte sitt skrivesett på svensk, ettersom Finland var en del av det svenske riket og svensk var det herskende språket i landets offisielle liv, ved siden av tysk og latin.

Etter Gustav Vasas russiske krig 1555-1556 sendtes biskop Agricola i en delegasjon i februar 1557 til Moskva for å fredsforhandle med Ivan IV av Russland (Ivan den grusomme). 

Oppdraget lyktes og freden sluttet i Novgorod den 2. april 1557, men Mikael Agricola døde den 9. april i sin slede under hjemreisen.

## Referanser


## Kilder
* Anna Perälä (2008) *Mikael Agricola. Det kungliga boktryckeriets mest betydande kund.*, Biblis, nr. 43, side: 3-23, ISSN 1403-3313

## Eksterne lenker
* 
* 
*
Bálggesvárri

**Bálggesvárri** er et fjell i Lyngsalpan, i Lyngen og Tromsø kommuner i Troms. Det har en høyde på  og er det 16. høyeste fjellet i Troms av fjellene med primærfaktor på minst 50 meter.

## Se også
*Fjell i Troms

## Referanser
Norske slagere

**Slager** er en sang, som regel på norsk, som med ett blir mye spilt og hørt rundt om i Norge. Slager kommer av tysk *schlagen*, som betyr *slå*, i betydningen *slå til* eller *slå an og* er et begrep som blir benyttet om en sang eller melodi som er populær i øyeblikket (jf. engelsk *hit*)

Nye norske slagere kommer stadig til. Noen slagere blir i etterkant laget i nye versjoner, andre blir brukt som utgangspunkt for parodier og etterligninger. F.eks har Bandet DDR laget et helt album med tyske versjoner av tidligere norske slagere bl.a. Jannicke Jarlum sin «Svake mennesker», Lars Kilevold sin «Livet er for kjipt», The Kids' sin «Forelska i lærer'n» og Knutsen & Ludvigsen sin «Når det piper (i telefonen)».

## Eksempel på norske slagere
* Doodle Bugs  – *[[Lille Laila]]* – 1966
* Ivar Simastuen  – *[[Brunen]]* – 1972
* Vestlandsfanden  – *[[Plommer i Hardanger]]* – 1979
* Stavangerensemblet – *[[Radio (slager)|Radio]]* – 1981 
* Finn Kalvik
** *[[Aldri i livet]]* – 1981
* Ole i'Dole 
** *[[Hvis jeg var Gud]]* – 1982
** *[[Det va'kke min skyld]]* – 1982
* Nystogs – *[[Bli med på fest]]* – 1984	  
* Kate Gulbrandsen	 
** *[[Mitt liv (slager)|Mitt liv]]* – 1987
* Return – *[[Bye bye Johnny]]* – 1988  
* Ketil Stokkan- *[[Brandenburger Tor (sang)|Brandenburger Tor]]* – 1990

## Ute på nettet
* nb.no – Nasjonalbiblioteket om Norsk Musikforlag sine slagere.
Samantha Ronson

**Samantha Ronson** (født 7. august 1977) er en britisk musiker og diskjockey. For tiden bor hun i Los Angeles, California. Hun har vært kjæreste med den amerikanske skuespillerinnen Lindsay Lohan.

## Referanser


## Eksterne lenker
* 
*
Pinsekirka Filadelfia

**Pinsekirka Filadelfia** er en kristen frikirkelig menighet i Ålesund som ble stiftet i 1916. Menigheten er tilsluttet den norske pinsebevegelsen og er en flerstedsmenighet med to lokasjoner. Den ene på Moa i Spjelkavik og den andre i Kipervika i Ålesund sentrum. Menigheten hadde 557 tilskuddstellende medlemmer i 2022. «Charge», tidligere «J2U», er menighetens ungdomsarbeid. For ungdom i konfirmasjonsalder tilbyr menigheten den frikirkelige konfirmantundervisningen Tentro. 

## Misjon
Pinsekirka Filadelfia er engasjert i misjonsarbeid i Kenya, Ukraina og Russland, og er utsendermenighet for misjonærene Hege og Yngvar Aarseth. Menigheten støtter arbeidet til Halvard Hasseløy, Lisa og David Loen sitt arbeide. I 2007 var menighetens misjonsregnskap på 665&nbsp;700,- kr.. 

## Referanser


## Kilder
* Brox, Torill F. (redaktør). 2007. *Årbok 2007. For Pinsebevegelsen i Norge.* Korsets Seier Publikasjoner AS 

## Eksterne lenker
* Pinsekirka Filadelfia – hjemmeside
* Pinsekirka Filadelfia – Charge ungdomsarbeid
Andreas Achenbach

**Andreas Achenbach** (født 29. september 1815 i Cassel i Kurhessen, død 1. april 1910 i Düsseldorf) var en tysk kunstner og professor.

## Biografi

Andreas Achenbach begynte sin utdannelse under Wilhelm von Schadow i Düsseldorfs kunstakademi. Allerede ved 14 års alder fikk han selge et maleri. 1832 og 1833 gjorde han med sin far reiser til Rotterdam, Amsterdam og Riga og malte hovedsakelig havmiljøer. Senere ble han elev av Johann Wilhelm Schirmer. 

Achenbach fulgte i sine tidlige arbeider den pseudo-idealismen av den tyske romantiske skolen innen romantikken, men etter at han 1835 bosatte seg i München og traff Louis Gurlitt endret han stil til realisme og ble grunnleggeren av den tyske realistiske skolen. 
Selv om hans landskaper avslører tilstedeværelsen av for mye av hans mål på bilde skal lages og mangler personlig temperament, er han en mester i teknikk, og er historisk viktig som en reformator.

Andreas Achenbach gjorde flere reiser, for eksempel 1835 til Danmark, Norge og Sverige, der han gjorde et maleri av fallen i Trollhättan. 1836 var han i Alpene og Tyrol og fra 1843 til 1845 i Italia. 1846 var han tilbake i Düsseldorf og ble professor der. Landskap av ham finnes i de fleste museer i Tyskland.

Achenbach fikk sin første utmerkelse av første klasse i 1855,  og ble Chevalier av den franske Æreslegionen. Han ble i 1881 innvalgt i ordenen Pour le Mérite für Wissenschaften und Künste. *[[Chambers Biographical Dictionary]]* sier om ham at «han ble ansett som far til det 19. århundrets tyske landskapsmaling».

## Galleri
 


File:Andreas Achenbach - Schiffe im Sturm an der holländischen Küste.jpg|Schiffe im Sturm an der holländischen Küste (Skip i storm på den hollandske kysten)
File:Andreas Achenbach - Felsige Küste.jpg|Felsige Küste (Stenete kyst)
File:Andreas Achenbach - Clearing Up—Coast of Sicily - Walters 37116.jpg| *Oppklaring — Kysten av Sicilia*, 1847.  The Walters Art Museum.
File:Andreas Achenbach Wildbach.jpg|*Wildbach*
File:Andreas Achenbach - Küstenlandschaft mit Stadtansicht.jpg|
File:Achenbach, Andreas - Westfälische Wassermühle.jpg|Westfälische Wassermühle, 1863. (Westfallisk vannmølle)
File:MK 17354 Andreas Achenbach-Ein Seesturm an der norwegischen Küste.jpg|Ein Seesturm an der norwegischen Küste (Storm på havet langs norskekysten), 1837, Städel Museum


## Referanser
Liste over ordførere i Hornindal

**Ordførere i Hornindal** inneholder ordførere i Hornindal kommune i Sogn og Fjordane.

## 1867–1963

## 1977–2019

## Referanser
Yongcheng

**Yongcheng ** (kinesisk: 永城市; pinyin: *Yǒngchéng*) er en by på fylkesnivå i provinsen Henan i Folkerepublikken Kina. Den tilhører byprefekturet Shangqiu. Yongcheng har et areal på 2.068 km² og hadde en befolkning på 1&nbsp;312&nbsp;739 innbyggere i 1999.

## Kulturminner
Gravene fra Liangkongene fra Han-dynastiets tid (*Han Liang wang muqun*, 汉梁王墓群), det neolittiske Wangyoufang-feltet (*Wangyoufang yizhi*, 王油坊遗址) Chongfatempelets pagode (*Chongfa si ta*, 崇法寺塔) ligger i Yongcheng, og er oppført på Folkerepublikken Kinas liste over historiske minnesmerker.

## Samferdsel
Kinas riksvei 311 løper gjennom området. Den begynner i Xuzhou, løper gjennom provinsen Anhui og videre inn i Henan der den ender opp i fylket Xixia.

## Eksterne lenker
* 
* Han Liang wang muqun  
* Liang Xiaowang (Xiao King of Liang State) – Liu Wu Mausoleum 
* Queen’s Mausoleum 
* Han Tomb in Persimmon Garden
Hélène Prévost

**Hélène Prévost** var en fransk tennisspiller som deltok i de olympiske leker 1900 i Paris.

Prévost vant to olympiske sølvmedaljer i tennis under OL 1900 i Paris. Hun kom på andreplass i både singel- og mixeddoubleturneringen. Hun tapte finalen i single mot britiske Charlotte Cooper Sterry. Hun spilte mixeddouble sammen med Harold Mahony fra Irland.

## OL-medaljer
* 1900  Paris -  Sølv i tennis, single kvinner
* 1900  Paris -  Sølv i tennis, mixeddouble (Frankrike/Storbritannia)

## Grand Slam-titler
*  **[[French Open|Franske mesterskapet]]:**
** Single kvinner: 1896

## Referanser


## Eksterne lenker
*
Joseph Sun Zhibin

**Joseph Sun Zhibin** (født 4. april 1911 i Linqu i Shandong i Kina, død 28. oktober 2008) var katolsk biskop i bispedømmet Yidu (Qingzhou) i provinsen Shandong i Folkerepublikken Kina. 

## Liv og virke
### Prest
Han begynte på juniorseminar i 1923 og ble presteviet i 1939.

I 1953 ble han arrestert og fengslet for fire år for sin katolske tro. Han ble fengslet igjen under kulturrevolusjonen (1966–1976) og sendt til reform gjennom arbeid ved en fabrikk for lærvarer. Etter løslatelsen i 1980 kunne han vende tilbake til Yidu og engasjere seg i sjelesorgen.
### Biskop
Den 24. april 1988 ble han en av fem «selvnominerte og selvordinerte» nye biskoper i Shandong, uten pavelig mandat. De ble ordinert av biskop Joseph Zong Huaide. De andre fire var Samuel Guo Chuanzhen og James Zhao Ziping (hjelpebiskoper av Jinan), Joseph Ma Xuesheng (hjelpebiskop av Zhoucun) og Paul Han Xirang (Qingdao).

Senere ble hans bispeembede legitimert av Vatikanet.  

I 1993 var han med på å bispevie steylerpresten Thomas Zhao Fengwu til biskop av Yanzhou.

I Kina regnes Yidu, senere navn Qingzhou, som bispedømme, men Vatikanets bispedømmeoversikt over kirkelige jurisdiksjoner oppgir det som et apostolisk prefektur. Etter kulturrevolusjonen lå det helt nede, og det er dekkende å si at biskop Sun bygde det opp igjen så å si fra bunnen, med store vanskeligheter og svært liten støtte utenfra.

Biskop Sun døde i en alder av 97 år, og var da antakelig den eldste katolske biskop i Kina. Også myndighetsrepwesentanter overbar requiemmessen.
## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Kardinal Antonio Riberi (1897-1967) *1934
* Kardinal Ignatius Pi Shushi (1897-1978) *1949
* Biskop Joseph Zong Huaide (1917-1997) *1958 
* Biskop *Joseph Sun Zhibin* (1911-2008) *1988

## Referanser
Frits Kuipers

**Frederik «Frits» Carel Kuipers** (født 11. juli 1899 i Elst, død 10. oktober 1943 i Heemstede) var en nederlandsk fotballspiller som deltok i de olympiske leker 1920 i Antwerpen.

Kuipers var med på det nederlandske fotballaget som kom på tredjeplass i den olympiske fotballturneringen under OL 1920 i Antwerpen. Det var fjorten lag som deltok i fotballturneringen som ble avviklet i perioden 28. august til 5. september 1920. Belgia og Tsjekkoslovakia møttes i finalen på olympiastadion i Antwerpen. Belgia ledet kampen med 2-0 i slutten av første omgang da spillerne fra Tsjekkoslovakia forlot banen i protest mot dommeren. Tsjekkoslovakia ble diskvalifisert og Belgia ble olympiske mestere i fotball.

Nederland som hadde tapt semifinalen til Belgia med 0-3 fikk da en mulighet å spille om sølvmedaljene. De fikk møte Spania i en sølvfinale, Spania som hadde tapt kvartfinalen til Belgia fikk etter at Tsjekkoslovakia ble diskvalifisert og Frankrike, som tapte semifinalen mot Nederland, hadde reist hjem en mulighet til å spille om sølvplassen. Spania vant over Sverige med 2-1 og over Italia med 2-0 og var dermed kvalifisert til å møte Nederland i en kamp om sølvmedaljene.

Nederland tapte sølvfinalen til Spania med 1-3 som ble spilt på olympiastadion i Antwerpen 5. september 1920.

## OL-medaljer
*  1920  Belgia - Bronse i fotball  Nederland

## Referanser


## Eksterne lenker
*
Joseph Ma Xuesheng

**Joseph Ma Xuesheng** (1923–2013) var katolsk biskop i bispedømmet Zhoucun i provinsen Shandong i Folkerepublikken Kina. 

## Liv og virke
### Hjelpebiskop i Zhoucun
Han ble utnevnt og bispeviet som hjelpebiskop av Zhoucun den 24. april 1988, uten pavelig mandat. Biskop av Zhoucun den gang var Joseph Zong Huaide, som dessuten var biskop av Jinan og leder for den kinesiske katolske patriotiske forening og den «åpne» kirkes bispekonferanse, som begge samarbeidet tett med den kinesiske regjering. Samme dato ble det også ordinert to hjelpebiskoper for Jinan; biskop Zongs oppgaver gjorde at han for det meste oppholdt seg i Beijing.
### Biskop av Zhoucun
Etter biskop Zongs død i 1997 ble biskop Ma også formelt ordinarius av Zhoucun, skjønt han i virkeligheten hadde utøvet denne rollen før dette. Han skulle senere innhente pavens godkjenning.

Bispedømmer Zhoucun hadde i 2007 ca. 35&nbsp;000 katolikker, 360 menigheter og andre lokale katolske forsamlinger og ca. 60 prester.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Kardinal Antonio Riberi (1897-1967) *1934
* Kardinal Ignatius Pi Shushi (1897-1978) *1949
* Biskop  Joseph Zong Huaide (1917-1997) *1958
* Biskop *Ma Xuesheng* (1923-2013) *1988

## Referanser
Sidney

:*For den australske byen, se [[Sydney]].

*'Sidney** og **Sydney*' er engelske fornavn for begge kjønn. Navnene er dannet av et engelsk etternavn og stedsnavn.

==Etymologi==
*Sidney* har opprinnelse som et engelsk etternavn dannet av et stedsnavn. Stedsnavnet er dannet av gammelengelske *sīdan*, «bred», og *ēg*, «øy i en elv». En annen teori er at navnet stammer fra det franske stedsnavnet Saint-Denis.

*Sydney* har opprinnelse fra et etternavn dannet som en variant av etternavnet *Sidney*.

==Utbredelse==
*Sidney* og *Sydney* brukes begge både som mannsnavn og kvinnenavn, men *Sydney* har i engelsktalende land vært mest brukt som jentenavn fra 1990-årene.

===Mannsnavn===
*Sidney* ble tatt i bruk som fornavn i England på 1600-tallet, som oppkalling etter politikeren [[Algernon Sidney]] (1622&ndash;1683). *Sidney* var et populært guttenavn i England fra midten av 1800-tallet og fram til 1920-årene. Formen *Sydney* var også populær i samme perioden, men i noe mindre grad.










|}

===Kvinnenavn===
*Sydney'' har vært et populært jentenavn i USA siden 1990-årene.

|}

## Kjente personer med navnet
Personene i listene er ordnet kronologisk etter fødselsår.
### Menn
* Sidney Bechet (1897–1959), amerikansk klarinettist
* Sidney Sheldon (1917–2007), amerikansk forfatter
* Sidney Mintz (1922–2015), amerikansk antropolog
* Sydney Brenner (1927–2019), sørafrikansk biolog
* Sidney Poitier (1927–2022), bahamansk-amerikansk skuespiller
* Sydney Pollack (1934–2008), amerikansk skuespiller og regissør
* Sidney Samson (født 1981), nederlandsk DJ
* Sidney Crosby (født 1987), canadisk ishockeyspiller
* Sidney Sam (født 1988), tysk fotballspiller

### Kvinner
* Sydney Leroux (født 1990), amerikansk fotballspiller

## Referanser


## Eksterne lenker
EM i friidrett 1966 – 200 meter kvinner

**200 meter kvinner** ved EM i friidrett 1966 på Népstadion i Budapest, Ungarn ble arrangert 1. og 2. september 1966. 

Norge var ikke representerte i øvelsen.
 __TOC__
## Finale

## Referanser


## Eksterne lenker
* Norske EM-deltakere
Presidentvalget i USA 1852

**Presidentvalget i USA i 1852** var det 17. presidentvalget i USAs historie. Kandidaten fra Det demokratiske parti, Franklin Pierce, gikk seirende ut av valgkampen og ble USAs 13. president.

Dette valget var på mange måter en reprise av valget i 1844. Den sittende presidenten var som i 1844 en Whig som hadde overtatt presidentembedet da den valgte presidenten døde. I dette tilfellet var det Millard Fillmore som overtok etter general Zachary Taylor, slik som Tyler hadde overtatt etter krigsveteranen Harrison i 1844. Også denne gang valgte Whigpartiet å ikke nominere den sittende presidenten, men valgte nok en gang en krigsveteran, general Winfield Scott. Demokratene valgte, som i 1844, en overraskende kandidat i Franklin Pierce, og Whigpartiets kampanje kjørte igjen på hvor ukjent denne kandidaten var. Nok en gang feilet denne strategien. 

Pierce og hans visepresidentkandidat William R. King vant det som på den tiden var en av de klareste valgseirene, og slo Scott og Graham med 254 mot 42 valgmannsstemmer. Etter valget i 1852 skulle Whigpartiet snart opphøre, og det ble erstattet som demokratenes hovedmotstander av det nye Republikanske parti. 

## Se også
*Liste over Amerikas forente staters presidenter

## Eksterne lenker
* Resultat etter fylke (county)
* 1852 Resultat stat for stat 
* How close was the 1852 election? – Michael Sheppard, Michigan State University
Skyhøyde

**Skyhøyde** er avstanden mellom skybasen og skytoppen. Den blir vanligvis uttrykt i meter eller trykkforskjell i hektopascal (hPa). Av og til blir riktignok *skyhøyde* og *skybase* brukt om hverandre, og da må man ut fra sammenhengen finne ut om det er høyden opp til skybasen eller størrelsen på skyen det er snakk om. 

## Målinger

Skyhøyden blir ikke målt direkte, men ut fra separate målinger av skybasen og skytoppen. 

## Påvirkning på vær og klima

Skyhøyden er ofte avgjørende for hvor kraftig nedbøren fra skyen er. Dypere skyer produserer kraftigere nedbør. En cumulonimbussky kan strekke seg gjennom nesten hele troposfæren og føre til tordenvær med lyn og kraftige byger. Tynne skyer (som cirrusskyer) danner ikke nedbør. 

## Se også

* Nedbør
* Skydekke
* Skybase
Skydekke

**Skydekke** er et uttrykk for hvor stor del av himmelen som er dekket av skyer. Vanligvis blir skydekket uttrykt i åttedeler.

## Observasjoner
Vanligvis er det en værobservatør som observerer skydekket i forbindelse med observasjoner av andre parametre som temperatur, nedbør, lufttrykk, osv. Skydekket er vanligvis et visuelt estimat, og det krever litt erfaring for å observere skydekket riktig. Likevel vil det bare være omtrentlige verdier som blir observert. Hovedproblemet er at om sikten er dårlig, som i tåke, vil det være svært vanskelig å få riktig skydekke. Da blir vanligvis den synoptiske koden som betyr "Skyene ikke synlig" (9) brukt i stedet (se de synoptiske kodene nedenfor). 

Satellitter kan derimot måle tallet på åttededeler mer nøyaktig, men det er enkelte problemer med denne metoden også. Dersom skyene er veldig tynne eller har liten horisontal utstrekning, kan de være bortimot usynlige for satellitter. Om natten bruker satellitter ofte den infrarøde strålingen fra skyene til å avgjøre skydekket. De måler altså temperaturen i skytoppen, og på den måten kan de danne et satellittbilde av skydekket. Hvis skyene er svært lave kan de derimot ha en temperatur som er nesten lik overflaten, og da kan de være vanskelige å se på et satellittbilde. 

## Rolle i klimasystemet

Skyer er svært viktig for klimasystemet, særlig fordi de kan reflektere store mengder sollys ut igjen i verdensrommet og på den måten kjøle ned jordoverflaten. Dette kan balansere den økte mengden av drivhusgasser i atmosfæren, og føre til at oppvarmingen av Jorda ikke blir like stor som forventet. Samtidig kan skyene hindre varmestråling fra jordoverflaten i å forlate atmosfæren ved å sende tilbake varmestrålingen mot overflaten, og på den måten føre til at jordoverflaten ikke blir like mye avkjølt som i skyfritt vær. Særlig gjelder dette om natten da varmetapet er størst. 

## Synoptisk
Tiedemannsjordet

**Tiedemannsjordet** er et tidligere friområde på Hovin i Oslo, som fra 2006 er bebygd med boliger.

Jordet ligger ved Hovinveien, vis-à-vis Lille Tøyen hageby og vest for Narvesens hovedlager. Det hadde tidligere adresse Hovinveien 29–35.

Sommeren 2006 starta utbygging av ca. 190 leiligheter. Utforminga er en ytre «hestesko» av blokker på 5–6 etasjer og noen indre lameller på tre etasjer. Arkitekter er Scala arkitekter AS. Blokkene har adresse til Bertrand Narvesens vei. De er organisert i et sameie med navn Tiedemannsjordet. Området inngår i det store prosjektet Ensjøbyen.

Utbygginga førte til lokale protester, da jordet – tross at det var privateid og regulert til industri – i lang tid hadde vært brukt som friområde for strøka Hovin og Lille Tøyen, samt Hasle skole. Bystyret vedtok derfor at eksisterende fotballøkker skulle erstattes i umiddelbar nærhet til Tiedemannsjordet. Som en del av utbyggingsavtalen med Ferd ble det derfor i bakkant av området oppretta to ballbinger. Disse ble senere fjernet i forbindelse med utbygging av Tiedemannsparken, og da "erstattet" av en kunstgressbane ved Hasle skole. Denne plasseringen er bare sikret til 2016, og står i fare ved en eventuell utvidelse av Hasle skole til fire paralleller.

Videre er det regulert inn et parkdrag, Tiedemannsparken, noe lenger sør.

## Referanser


## Eksterne lenker
* Aksjon Bevar Tiedemannsjordet
* Boligsameiets nettsted
Arktisk front

En **arktisk front** er en værfront som inneholder et skille mellom en luftmasse med meget kald arktisk luft, og en luftmasse med noe mildere og fuktigere polarluft som ofte har passert over en strekning med åpent og forholdsvis varmt havvann. Arktiske fronter kan gi turbulent og uberegnelig vind av opptil orkans styrke, grov sjø, kraftig snøvær og ising. En slik voldsom utvikling er mulig fordi polarluften på forhånd er blitt fuktig og ustabil (dvs. at temperaturen synker raskt med høyden), og fordi den er betydelig mildere og fuktigere enn den arktiske luften.

Arktiske fronter dannes gjerne over åpent hav, ofte nær iskanten. De kan opptre i forbindelse med polare lavtrykk, men forekommer også uavhengig av slike. I norske farvann forekommer de i den nordlige delen av Norskehavet og i Barentshavet.

**Antarktiske fronter** er de arktiske fronters motstykke i farvannene rundt Antarktis.

## Farlige, og vanskelige å varsle
Arktiske fronter kan være farlige for skipsfarten, og også for gass- og oljeplattformer. I 1974 omkom 36 fiskere da fabrikktråleren Gaul forsvant i en storm utenfor Nordkapp, og dette forliset kan ha vært forårsaket av en arktisk front. I det 20. århundre skjedde nærmere 60 norske forlis i Arktis, og mer enn 340 omkom. Disse ulykkene skyldtes ikke bare arktiske fronter, men de fleste av dem kunne relateres til sterk vind og/eller ising, pakkis eller store bølger.

Arktiske fronter er desto farligere fordi de er vanskelige å varsle:

* De er ofte forholdsvis små.
* Observasjonsnettet i arktiske strøk er glissent.
* De har høysesong om vinteren, og i vintermørket er det vanskelig å observere skybanker og andre uværstegn fra et skip. 

For å bedre varslingen har forskere siden 1980-årene skaffet seg bedre kunnskaper om denne typen uvær ved hjelp av satellittbilder, spesialkonstruerte fly og droner, og ved å droppe sonder som måler temperatur, fuktighet, lufttrykk og vindstyrke.

## Referanser